Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: 1990. évi C. törvény (továbbiakban: Hatv.), mind az adózási tárgyú önkormányzati rendeletek szabályaival, azok alkalmazásával kapcsolatban, és több esetben valóban kifogásolandó volt vagy maga a szabályozás, vagy annak végrehajtása.
Paragraph Index: 599

1990. évi C. törvény (továbbiakban: Hatv.), mind az adózási tárgyú önkormányzati rendeletek szabályaival, azok alkalmazásával kapcsolatban, és több esetben valóban kifogásolandó volt vagy maga a szabályozás, vagy annak végrehajtása. Az egyes adófajták közül a magánszemélyek kommunális adója és az idegenforgalmi adó vonatkozásában merült fel a legtöbb probléma. Az idegenforgalmi adónál az tûnt ki a panaszokból, hogy a helyi adóhatóság számára nehézséget okoz az adóbeszedésre kötelezettek (például: szállásadó), illetve rajtuk keresztül az adó alanyainak (vendégéjszakát eltöltõ magánszemély) ellenõrzése, különösen az adómentességre való jogosultság vizsgálata. Mivel a Hatv. felhatalmazza az önkormányzatokat rendelet alkotására a törvényben nem szabályozott eljárási kérdésekben, ezért kívánatos lenne az adózási viszonyokat egyértelmûen szabályozottá tenni az eljárási normák tekintetében is. A kommunális adónál fõként az adóalanyok azonosításához szükséges adatok köre és az adótárggyal kapcsolatos adatok tekintetében merültek fel kételyek, vagyis vizsgálandó volt, hogy ezen adatokat milyen részletezettséggel kell a bevallásnak tartalmaznia ahhoz, hogy az adó megállapítható legyen. Az adó alanya az, aki az év elsõ napján az építmény tulajdonosa. Több tulajdonos esetén a tulajdonosok megállapodhatnak arról, hogy melyikük vállalja az adózást, ki válik adóalannyá. A megállapodás létrejötte tartalmilag szükségtelenné teszi a további tulajdonosok és haszonélvezõk személyes adatainak teljes körû felsorolását a bevallásban. Az adó megállapítása mint törvényben meghatározott cél megvalósulásához minimálisan szükséges adatok kezelése fogadható el. Az adótárgy vonatko- 2005/87/II. szám zásában, amennyiben a hasznos alapterület öszszesített értékének közlése lehetõvé teszi az adó mértékének megállapítását, ezen túl további adatok (például: a szobák nagysága) gyûjtése adatvédelmi szempontból nem fogadható el. Az adóalany telefonszáma, munkahelyének neve és címe, a nyugdíjas törzsszám kezelésére nincs törvényi felhatalmazása a helyi adóhatóságnak, és ezen adatok ismerete szükségtelen az adó megállapításához. A vitatott adatok hiánya szankciót nem vonhat maga után, az adó mértékének megállapítását nem befolyásolhatja. Ha adómentességre jogosító körülményt kell igazolni, ennek szabályait az önkormányzat rendeletben meghatározhatja (például: nyugdíjszelvény bemutatása). (345/A/2003, 1283/A/2003) Az egyik beadványozó kérdése az volt, hogy az ingatlan társtulajdonosa megtudhatja-e a helyi adóhatóságtól, hogy a másik tulajdonos fizetett-e adót. A biztosi állásfoglalás szerint az adónyilvántartás nem ingatlanok szerint áll fel, hanem adózónként, bár az adóhatóság által kezelt, jogszerûen felhasználható, telekkel kapcsolatos adatok megléte az adóztatás feltétele. Valamennyi adózó minden adózással kapcsolatos adata adótitoknak minõsül, és az adóhatóságot titoktartási kötelezettség terheli. Azonban ha az adózó az adót nem fizette meg, és azt tõle nem lehet behajtani, az adó megfizetésére határozattal kötelezhetõ a vagyontárgy minden tulajdonosa a közös tulajdont terhelõ adó tekintetében. Ebben az esetben a kötelezett megismerhet minden olyan iratot, amely jogainak érvényesítéséhez szükséges. (381/A/2004) Az adatvédelmi követelmények betartásával biztosítani kell annak lehetõségét, hogy az önkormányzatok az adóztatási feladataiknak eleget tudjanak tenni. Az önkormányzatok részérõl problémaként vetõdött fel, hogy a magánszemélyek kommunális adója vonatkozásában az önkormányzati adóhatóságnak nem állnak a rendelkezésére olyan adatok, melyek alapján az adóalanyok személyét meg tudná állapítani, mivel jelenleg csak a bevallást benyújtó személyeket tudják felvenni az adózói nyilvántartásba. A Hatv.-ben a kezelendõ adatok köre és megismerhetõsége sok esetben nem vagy nem megfelelõen szabályozott. Szükség van a jogi szabályozás pontosítására, kiegészítésére, illetve az adatkezelésre vonatkozó egyértelmû felhatalmazás megalkotására. Például nem fogadható el a Hatv. azon elõírása, hogy egy felhívásban kell meghatároznia az önkormányzatnak az adómegállapításhoz szükséges, az adóalanyok által szolgáltatandó adatokat, ugyanis errõl mindenképpen törvényben vagy önkormányzati rendeletben kell rendelkezni. A felvetõdött problémák rendezése érdekében a biztos kezdeményezte a Hatv. rendelkezéseinek felülvizsgálatát, módosítását.

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes